మా ఇంటి మహరాజు (1988 తెలుగు సినిమా)

మా ఇంటి మహరాజు గోపీకృష్ణా కంబైన్స్ పతాకంపై కృష్ణంరాజు, జయసుధ జంటగా నటించిన సినిమా. యు.శివకుమారి నిర్మించిన ఈ సినిమా 1988, ఫిబ్రవరి 27వ తేదీన విడుదలయ్యింది. 
నటీనటులు
 కృష్ణంరాజు
 జయసుధ
 నూతన్ ప్రసాద్
 సుత్తి వేలు
 రాళ్ళపల్లి
 నిర్మలమ్మ
 కోట శ్రీనివాసరావు
 రమాప్రభ
 తాతినేని రాజేశ్వరి
 తులసి
 పూర్ణిమ
 సంధ్య
 రంజిని
సాంకేతిక వర్గం
 కథ, స్క్రీన్ ప్లే,దర్శకత్వం: విజయ బాపినీడు
 మాటలు: చిలుకోటి కాశీ విశ్వనాథ్
 పాటలు: భువనచంద్ర
 సంగీతం: సాలూరి వాసు రావు
 ఛాయాగ్రహణం: మహీధర్
కథ
మాధవయ్య ఒక లారీ డ్రైవర్. అతని భార్య సావిత్రి. వారికి ఇద్దరు కుమారులు, ఒక కుమార్తె. అందరూ సంతృప్తికరమైన జీవితాన్ని గడుపుతుంటారు. మాధవయ్యకు తన కుటుంబమే తన ప్రపంచం. అతడు తన బాస్ సహాయంతో ట్రాన్స్‌పోర్ట్ వ్యాపారంలో ఎదగగలుగుతాడు.

మాధవయ్య పెద్ద కొడుకు తన యజమాని కుమార్తె తులసిని వివాహం చేసుకుంటాడు. కానీ, సంపన్న కుటుంబం నుండి వచ్చిన ఆమె తల్లి తన అత్తవారి ఇంటి వద్ద ఎదుర్కొనే పరిస్థితుల గురించి హెచ్చరిస్తుంది.

మాధవయ్య కూతురు మరో సంపన్నుడైన శంకరం కొడుకుతో ప్రేమలో పడుతుంది. శంకరం వడ్డీవ్యాపారి. తన కుమారుడి వివాహాన్ని శంకరం వ్యతిరేకించినా, మాధవయ్య తన కుమార్తెను శంకరం కొడుకుతో వివాహం చేస్తాడు. దానితో శంకరం ఆగ్రహానికి మాధవయ్య లోనవుతాడు. ఏదో ఒకరోజు తాను అనుభవించిన బాధను మాధవయ్య కూడా తన కొడుకులు దూరమై బాధను తాను అనుభవిస్తాడని శంకరం శపిస్తాడు. మాధవయ్య మాత్రం తన కుటుంబం ఎన్నటికీ విడిపోరనే నమ్మకంతో ఉంటాడు.

అయితే, మాధవయ్య ఇంట్లోని స్త్రీల మధ్యలో అపోహలు మొదలౌతాయి. మాధవయ్య కొడుకుల మధ్య కుటుంబ ఆస్తుల విషయంలో గొడవపడేలా శంకరం జోక్యం చేసుకుంటాడు. ఈ విభేదాలు తీవ్రమై, ఇద్దరు కొడుకులు తమ తండ్రి ఇంటిని విడిచిపెట్టి వెళ్ళాలని నిర్ణయించుకుంటారు. మాధవయ్య, సావిత్రి కృంగిపోతారు.

కొడుకుల మధ్య గొడవ ఎక్కువ కావడంతో ఒకరిపై ఒకరు దాడి చేసుకుంటారు. ఇద్దరికీ తీవ్ర గాయాలు ఆసుపత్రి పాలౌతారు. మాధవయ్యకు, అతని కుటుంబానికి మరింత బాధ కలిగించడానికి శంకరం ఆసుపత్రికి వచ్చినప్పుడు, మాధవయ్య శంకరాన్ని, అతని అనుచరులను చితకబాదుతాడు. చివరకు మాధవయ్య కుటుంబం కలిసిపోవడంతో కథ సుఖాంతమౌతుంది.

పాటలు
 పాట రచయిత సంగీతం గాయకులు నిడివి అందాల హరివిల్లు మా బొమ్మరిల్లుభువనచంద్రసాలూరి వాసు రావు ఎస్.పి.బాలసుబ్రహ్మణ్యం, పి.సుశీల 04:42 కసిరికొట్టి పొమ్మన్నా ఎస్.పి.బాలసుబ్రహ్మణ్యం 04:01 వొట్టి మాయమాటలాడి ఎస్.పి.బాలసుబ్రహ్మణ్యం, పి.సుశీల బృందం 04:12 ఈశ్వరా పరమేశ్వరా ఎస్.పి.బాలసుబ్రహ్మణ్యం 03:54

మూలాలు

బయటిలింకులు
 

వర్గం:కోట శ్రీనివాసరావు నటించిన సినిమాలు
వర్గం:కృష్ణంరాజు నటించిన సినిమాలు
వర్గం:జయసుధ నటించిన సినిమాలు
వర్గం:నూతన్ ప్రసాద్ నటించిన చిత్రాలు
వర్గం:సుత్తి వేలు నటించిన సినిమాలు
వర్గం:రాళ్ళపల్లి నటించిన సినిమాలు
వర్గం:నిర్మలమ్మ నటించిన సినిమాలు
వర్గం:రమాప్రభ నటించిన చిత్రాలు